ริ้วขบวนเชิญพระโกศ สมเด็จพระสังฆราช ถึง วัดเทพศิรินทราวาส 
เมื่อเวลา 08.00 น. วันที่ 16 ธ.ค. 58 ริ้วขบวนพระอิสริยยศเชิญพระโกศพระศพสมเด็จพระญาณสังวร สมเด็จพระสังฆราช สกลมหาสังฆปริณายก เริ่มเคลื่อนขบวนออกจาก ตำหนักเพ็ชร วัดบวรนิเวศวิหาร ไปยังพระเมรุ วัดเทพศิรินทราวาส ผ่านเส้นทางต่างๆ ถนนกรุงเกษม แยกสะพานขาว ผ่านถนนหลวง แยกนพวงศ์ โดยบรรยากาศตลอดสองข้างทางมีประชาชน เจ้าหน้าที่ และข้าราชการ สวมใส่ชุดสีดำเพื่อเข้าร่วมพิธีดังกล่าว   ทั้งนี้ มีการปิดการจราจรเพื่อเคลื่อนขบวนพระอิสริยยศ พิธีพระราชทานเพลิงพระศพสมเด็จพระสังฆราช สกลมหาสังฆปริณายก จากวัดบวรนิเวศวิหาร ใช้เส้นทางเริ่มต้นที่วัดบวรนิเวศวิหาร ถนนพระสุเมรุ แยกผ่านฟ้า ถนนหลานหลวง แยกสะพานขาว ถนนกรุงเกษม ผ่านแยกกษัตริย์ศึก ไปจนถึงแยกนพวงศ์ เลี้ยวขวาเข้าถนนหลวง เข้าประตูพระเมรุ วัดเทพศิรินทราวาส รวมระยะทาง 3.6 กิโลเมตร ตั้งแต่เวลา 08.00-12.00 น. และเมื่อริ้วขบวนเคลื่อนผ่านไปแล้วจะเปิดการจราจรตามปกติดังนี้,1.ถนนพระสุเมรุตั้งแต่แยกบางลำพูถึง แยกสิบสามห้าง 2.ถนนสิบสามห้าง ตลอดสาย 3.ถนนบวรนิเวศ ตลอดสาย 4.ถนนบ้านพานถม ตลอดสาย 5.ถนนดินสอ ตั้งแต่อนุสาวรีย์ประชาธิปไตย ถึงถนนพระสุเมรุ 6.ถนนพระสุเมรุตั้งแต่ถนนสิบสามห้าง ถึงแยกป้อมมหากาฬ 7.ถนนราชดำเนินกลาง ตั้งแต่แยกป้อมมหากาฬถึงแยกผ่านฟ้า 8.ถนนหลานหลวง ตั้งแต่แยกผ่านฟ้า ถึงแยกสะพานขาว 9.ถนนกรุงเกษม ตั้งแต่แยกสะพานขาว ถึงแยกนพวงศ์ 10.ถนนหลวง ตั้งแต่แยกนพวงศ์ ถึงแยกพลับพลาไชย 11.ถนนประชาธิปไตย ตั้งแต่แยกวิสุทธิกษัตริย์ ถึงสะพานเฉลิมวันชาติ 12.ถนนราชดำเนินกลาง ตั้งแต่อนุสาวรีย์ประชาธิปไตย ถึงแยกผ่านฟ้า,13.ถนนมหาไชย ตั้งแต่แยกสำราญราษฎร์ ถึงแยกสะพานผ่านฟ้าลีลาศ 14.ถนนราชดำเนินนอก ตั้งแต่แยกจปร. ถึงสะพานผ่านฟ้าลีลาศ 15.ถนนจักรพรรดิพงษ์ ตั้งแต่แยกจักรพรรดิพงษ์ ถึงจุดตัดถนนพระราม 4 16.ถนนนครสวรรค์ ตั้งแต่แยกจักรพรรดิพงษ์ ถึงสะพานผ่านฟ้าลีลาศ 17.ถนนพะเนียง ตลอดสาย 18.ถนนกรุงเกษม ตั้งแต่แยกเทวกรรม ถึงแยกสะพานขาว 19.ถนนหลานหลวง ตั้งแต่แยกยมราช ถึงสะพานขาว 20.ถนนอนันตนาค ตลอดสาย 21.ถนนพญามหาอำมาตย์ ตลอดสาย 22.ถนนบำรุงเมือง ตั้งแต่แยกแม้นศรี ถึงแยกกษัตริย์ศึก 23.ถนนพระราม1 ตั้งแต่แยกกษัตริย์ศึก ถึงแยกพงษ์พระราม 24.ถนนยศเส ตลอดสาย 25.ถนนพลับพลาไชย ตั้งแต่จุดจัดตัดถนนมังกร ถึงถนนกรุงเกษม 26.ถนนพลับพลาไชย ตั้งแต่จุดตัดถนนมังกร ถึงถนนบำรุงเมือง(แยกอนามัย) 27.ถนนหลวง ตั้งแต่แยกวรจักร ถึงแยกนพวงศ์ 28.ถนนกรุงเกษม ตั้งแต่แยกหัวลำโพง ถึงแยกนพวงศ์ 29.ถนนมิตรพันธ์ ตั้งแต่จุดตัดถนนมังกร ถึงถนนหลวง,สำหรับ ขบวนพระอิสริยยศ ประกอบด้วย ขบวนทหาร 3 เหล่าทัพ 3 กองพัน มีธง 3 ชาย นำริ้ว คู่แห่ กลองชนะ สังข์ แตร รถพระอ่านพระอภิธรรมนำ ราชรถทรงพระโกศพระศพ ข้าราชการกระทรวงวัฒนธรรม ข้าราชการสำนักงานพระพุทธศาสนาแห่งชาติ เป็นคู่เคียง แวดล้อมด้วยเครื่องสูงแห่นำเป็นพระเกียรติยศตามราชประเพณี เมื่อขบวนแห่เชิญพระโกศพระศพเคลื่อนเข้าสู่พระเมรุ วัดเทพศิรินทราวาส จะมีการเชิญพระโกศเวียนพระเมรุ แล้วเชิญพระลองในขึ้นประดิษฐานยังพระจิตกาธานบนพระเมรุ,เมื่อเวลา 08.00 น. ริ้วขบวนพระอิสริยยศเชิญพระโกศ สมเด็จพระญาณสังวร สมเด็จพระสังฆราช สกลมหาสังฆปริณายก เคลื่อนจากวัดบวรนิเวศวิหาร ไปยังวัดเทพศิรินทราวาส โดยผ่านทางถนนพระสุเมรุ,08.05 น. ริ้วขบวนพระอิสริยยศเชิญพระโกศ สมเด็จพระญาณสังวร สมเด็จพระสังฆราช สกลมหาสังฆปริณายก เคลื่อนเข้าสู่ ถนนดินสอ สู่ อนุสาวรีย์ประชาธิปไตย,08.15 น. ริ้วขบวนพระอิสริยยศเชิญพระโกศ สมเด็จพระญาณสังวร สมเด็จพระสังฆราช สกลมหาสังฆปริณายก เคลื่อนเข้าสู่ ถนนราชดำเนินกลาง ตั้งแต่แยกป้อมมหากาฬถึงแยกผ่านฟ้า,08.22 น. ริ้วขบวนพระอิสริยยศเชิญพระโกศ สมเด็จพระญาณสังวร สมเด็จพระสังฆราช สกลมหาสังฆปริณายก เคลื่อนผ่านสะพานผ่านฟ้า เข้าสู่ถนนหลานหลวง ถึงแยกสะพานขาว,09.02 น. ริ้วขบวนพระอิสริยยศเชิญพระโกศ สมเด็จพระญาณสังวร สมเด็จพระสังฆราช สกลมหาสังฆปริณายก เคลื่อนเข้าสู่ ถนนกรุงเกษม ตั้งแต่แยกสะพานขาว ถึงแยกนพวงศ์,09.20 น.ริ้วขบวนพระอิสริยยศเชิญพระโกศ สมเด็จพระญาณสังวร สมเด็จพระสังฆราช สกลมหาสังฆปริณายก เคลื่อนเข้าสู่ ถนนกรุงเกษม มุ่งหน้าแยกกษัตริย์ศึก นพวงศ์ เพื่อเข้าสู่ถนนหลวง,09.36 น. ริ้วขบวนพระอิสริยยศเชิญพระโกศ สมเด็จพระญาณสังวร สมเด็จพระสังฆราช เคลื่อนผ่านแยกกษัตริย์ศึก ถนนกรุงเกษม มุ่งหน้าสู่วัดเทพศิรินทราวาส,09.45 น. ริ้วขบวนพระอิสริยยศเชิญพระโกศ สมเด็จพระญาณสังวร สมเด็จพระสังฆราช สกลมหาสังฆปริณายก เคลื่อนผ่านแยกนพวงศ์ เข้าสู่ถนนหลวง ไปยังวัดเทพศิริทราวาส,09.57 น. ริ้วขบวนพระอิสริยยศเชิญพระโกศ สมเด็จพระญาณสังวร สมเด็จพระสังฆราช สกลมหาสังฆปริณายก ถึงวัดเทพศิรินทราวาส.,10.00 น. ภายหลังริ้วขบวนพระอิสริยยศ เคลื่อนถึงพระเมรุวัดเทพศิรินทราวาส ได้มีการปรับริ้วขบวนเป็นริ้วขบวนที่ 2 ประกอบด้วย นำริ้ว เสลี่ยงพระนำ โดยมีสมเด็จพระมหารัชมังคลาจารย์ ผู้ปฏิบัติหน้าที่สมเด็จพระสังฆราช นั่งบนเสลี่ยงสวดพระอภิธรรม ราชรถเชิญพระศพ เครื่องยศ พระราชาคณะ วนรอบพระเมรุ 3 รอบ จากนั้นเจ้าหน้าที่สำนักพระราชวังเชิญพระโกศประดิษฐานบนพระเมรุ.
ริ้วขบวนพระอิสริยยศเชิญพระโกศพระศพ สมเด็จพระสังฆราช เคลื่อนออกจาก ตำหนักเพ็ชร วัดบวรนิเวศวิหาร ไปยังพระเมรุ วัดเทพศิรินทราวาส บรรยากาศตลอดสองข้างทางมีประชาชน เจ้าหน้าที่ และข้าราชการ สวมใส่ชุดสีดำเพื่อเข้าร่วมพิธี
พระสังฆราช,สมเด็จพระญาณสังวร,พระราชทานเพลิงพระศพ,สมเด็จพระสังฆราช,พระสังฆราช สกลมหาสังฆปริณายก,ขบวนเคลื่อนพระศพ,ราชรถ,ริ้วขบวนพระอิสริยยศ,วัดบวรนิเวศวิหาร,ถนนหลานหลวง,วัดเทพศิรินทราวาส,ข่าว,ข่าวทั่วไทย,ไทยรัฐออนไลน์,ขบวนพระราชพิธี,พระราชพิธิพระศพ,ขบวนแห่พระโกศ สมเด็จพระสังฆราช,ขบวนแห่พระโกศ,ประชาชน,ข้าราชการ,เคลื่อนขบวนพระโกศ